યહોવાહ કૃપા કરીને એની આંખો ઉઘાડ કે એ જુએ. 2રાજાઓ 6:17 મનન: આ મુજબની પ્રાર્થના આપણે રોજે રોજ કરવાની છે કે, ‘ હે યહોવા કૃપા કરીને અમારી આંખો ઉઘાડ કે અમે જોઈ શકીએ.આ દુનિયામાં જે બદીઓ છે જે ગંદકી છે એ પણ જોઈ શકીએ. તમારા વચનો તમારા શબ્દો જે તમે અમને આપ્યા છે એ પણ અમે જોઈ શકીએ. શું સાચું છે શું ખોટું છે એ સમજી શકીએ અને ખોટાને તજીને અમે સાચાને વળગી રહીએ. દિન પ્રતિ દિન જે આશીર્વાદો તમે અમને આપો છો એ પણ અમે જોઈ શકીએ અને ક્ષણે ક્ષણ તમે અમારું રક્ષણ કરો છો તે પણ નિહાળી શકીએ એ માટે પિતાજી અમારી આંખો ઉઘાડો.’ 2જો રાજાઓ અને અધ્યાય 6 વાંચો. અહીં એલીશાને યહોવા દેવ પર વિશ્વાસ કરતો બતાવ્યો છે. ઈશ્વર તેની સતત સાથે રહે છે. એલીશાએ દેવ પર પૂરો વિશ્વાસ કર્યો અને દેવ તેની સાથે રહ્યા. એલીશાની સાથે જે દેવ રહ્યા એ જ દેવ આપણી પણ સંભાળ રાખે છે.